TU เตรียมเข้าซื้อหุ้น”รูเก้นฟิช เอจี”ในเยอรมนี 51% ผู้นำอาหารทะเลกระป๋อง
TU เตรียมเข้าซื้อหุ้น"รูเก้นฟิช เอจี"ในเยอรมนี 51% ผู้นำอาหารทะเลกระป๋อง
21 ธ.ค. 2558

นายไกรสร จันศิริ กรรมการ บริษัท ไทยยูเนี่ยน กรุ๊ป จำกัด (มหาชน) หรือ TU เปิดเผยว่า ที่ประชุมคณะกรรมการบริษัทอนุมัติการเข้าทำสัญญาซื้อหุ้นของบริษัท รูเก้นฟิช เอจี ในประเทศเยอรมนี บริษัท ไทยยูเนี่ยน กรุ๊ป จำกัด โดยเข้าทำสัญญาซื้อหุ้น 51% ของบริษัท รูเก้นฟิช เอจี ในประเทศเยอรมนี จากผู้ถือหุ้นหุ้นเดิม ตระกูลบริ๊งค์มานน์
บริษัท รูเก้นฟิช เอจี จำกัด สำนักงานใหญ่ ณ เกาะรูเก้น ประเทศเยอรมนี ผู้นำตลาดอาหารทะเลกระป๋องในประเทศเยอรมนี ซึ่งเป็นเจ้าของแบรนด์ “ฮาเว็สต้า” (Hawesta) ผู้นำแบรนด์อาหารทะเลกระป๋อง ซึ่งมีสำนักงานใหญ่อยู่ทางภาคตะวันออกเฉียงเหนือของเยอรมนี และมี รายได้ในปี 2557 เท่ากับ 140 ล้านยูโร หรือประมาณ 5,600 ล้านบาท
สำหรับผลิตภัณฑ์หลัก ได้แก่ ปลาเฮอร์ริ่ง ปลาแมคเคอเรล และปลาแซลมอน ทั้งแบบสดและแช่เย็น ซึ่งจัดจำหน่ายไปยังผู้ค้าปลีกชั้นนำทั่วประเทศเยอรมนี ภายใต้แบรนด์หลัก ได้แก่ รูเก้นฟิช (R&amp;uuml;genFisch) ฮาเวสต้า (Hawesta) ออสต์เซย์ฟิช (Ostsee Fisch) ไลเซลล์ (Lysell) และภำยใต้แบรนด์ OEM โดยมี ส่วนแบ่งทางกำรตลkด 37% ตามปริมาณการขายในปี 2557
ตลาดเยอรมนีเป็นตลาดอาหารทะเลที่ใหญ่ที่สุดแห่งหนึ่ง และถือเป็นส่วนหนึ่งของกลยุทธ์ของกลุ่มไทยยูเนี่ยนในการเติบโตในสหภาพยุโรป การร่วมมือกันระหว่างบริษัท ไทยยูเนี่ยน และบริษัท รูเก้นฟิช จะช่วยส่งเสริมความเป็นผู้นำด้านอาหารทะเลในตลาดเยอรมนี และสร้างความแข็งแกร่งให้กับธุรกิจของกลุ่มบริษัทในสหภาพยุโรป
โดยการเข้าซื้อครั้งนี้เพื่อช่วยเพิ่มศักยภาพในการเติบโตของธุรกิจที่มีอยู่ ของกลุ่มไทยยูเนี่ยน เนื่องจากปลาทูน่าเป็นประเภทสินค้าที่เติบโตมากที่สุดในตลาดของภูมิภาคแถบนี้ สามารถเพิ่มรายได้ของกลุ่มไทยยูเนี่ยนได้อีก 2% โดยประมาณ ซึ่งจะทำให้บริษัทก้าวไปสู่เป้าหมายในปี 2563 ใช้เงินทุนหมุนเวียนภายในบริษัท